Naziv županije: **ISTARSKA**

Naziv škole: **OSNOVNA ŠKOLA VLADIMIRA NAZORA - KRNICA**

Sjedište i adresa: **Krnica 87, 52208 Krnica**

Matični broj škole: **03208303**

OIB škole: **68924138485**

KLASA: 406-01/17-01/4

UR.BROJ: 2168/05-17-01

**OBRAZLOŽENJE FINANCIJSKOG PLANA ZA 2018. GODINU**

**TE PROJEKCIJA ZA 2019. I 2020. GODINU**

1. **Uvod - sažetak djelokruga rada Škole**

Osnovnu školu Vladimira Nazora – Krnica pohađa ukupno 85 učenika, a od toga je 70 učenika putnika. Školsko se područje prostire od Kavrana do Raklja u promjeru od 13 kilometara te obuhvaća sljedeća naselja, odnosno upisna područja s kojih učenici dolaze u školu: Kavran, Pavičini, Šegotići, Cokuni, Kumparička, Mutvoran, Peruški, Veliki Vareški, Mali Vareški, Jovići, Išići, Krnica, Krnički Porat i Rakalj.

S obzirom na to da velik broj učenika putuje u školu organiziranim prijevozom, red je vožnje prilagođen potrebama škole i učenika, odnosno rasporedu sati, Nastavnome planu i programu i Školskome kurikulumu.

Usluge prijevoza učenika obavlja poduzeće «Autotrans», a prijevoz se financira iz Proračuna Istarske županije, koja je ujedno osnivač škole.

Odgojno-obrazovni programi ostvaruju se u petodnevnome radnom tjednu i u jutarnjoj

smjeni.

Budući da u matičnoj školi nema dovoljno prostora za sve razredne odjele, učenici prvoga i drugoga razreda nastavu polaze u Raklju, nekadašnjoj mletačkoj palači Loredan iz 1638. godine.

Matična škola i područni odjel u Raklju u potpunosti ne udovoljavaju prostorno-materijalnim uvjetima za izvođenje nastave što otežava ostvarivanje odgojno-obrazovnih potreba u suvremenim uvjetima u skladu s pedagoškim standardom. Učionicama u matičnoj školi potrebno je zamijeniti parkete, a na svim prozorima potrebna je nova stolarija.

Škola nema sportsku dvoranu, već vanjska igrališta:

-rukometno: veličine 42m x 25 m, površine 1050 m²

-košarkaško i odbojkaško: 20m x 12 m, površine 240 m² , ukupno: 480 m²

-travnato: 60m x 35 m, površine 2100 m².

Školsko dvorište upotpunjava uvjetima odgojno-obrazovnoga rada škole pa se nastava održava i na otvorenome, u učionici u prirodi i školskome parku. Dvorište udovoljava sigurnosnim normama.

U školi je organiziran Produženi boravak za učenike od prvoga do četvrtoga razreda nakon

redovne nastave i traje od 11:30 do 16:00 sati. Produženi se boravak financira iz Proračuna

Općine Marčana, a zaposlena je jedna učiteljica.

U Produženom su boravku učenicima osigurani ručak i užina.

Godišnji je plan i program rada za školsku godinu 2017./2018. temeljen na sljedećim načelima i odrednicama:

-Školskome kurikulumu

-zakonskim odredbama i Nastavnome planu i programu

-Školskome razvojnom planu: samovrjednovanju i podizanju kvalitete u radu (Tim za kvalitetu, kreda-analiza...)

-postavkama Glasserove kvalitetne škole i pozitivnom školskom ozračju

-potrebama lokalne zajednice (obljetnice, manifestacije, suradnja s udrugama…)

-koordinaciji izvannastavnih i izvanškolskih aktivnosti

-zavičajnoj nastavi

-Zdravstvenome odgoju

-Građanskome odgoju i obrazovanju

-Odgoju i obrazovanju za ljudska prava

-Školskom preventivnom programu zlouporabe sredstava ovisnosti

-Školskom programu prevencije nasilja i podizanju sigurnosti u školi

-Kulturnoj i javnoj ulozi škole i školi kao kulturnom središtu svoje životne sredine

-Obilježavanju tradicije školstva na području djelovanja škole

-Organizacija znanstvenoga skupa (sudionici nekadašnji učenici škole raznih struka)

Škola će realizirati postojeći plan i program rada prema Godišnjemu planu i programu i

Školskome kurikulumu.

**Naziv programa i vremensko razdoblje trajanja programa**

Osim redovne nastave, u školi se organiziraju i drugi oblici rada kao što su izborna nastava, dopunska i dodatna nastava te izvannastavne aktivnosti.

Sredstva, koja su potrebna za isplatu plaća djelatnika, izračunavaju se na temelju koeficijenata složenosti poslova koji su propisani Uredbom o nazivima radnih mjesta i koeficijentima složenosti poslova u javnim službama.

Ostali rashodi za zaposlene: izdaci za dar djeci, regres za godišnji odmor i božićnica planirani su na osnovu sadašnjega stanja. Trošak za isplatu jubilarnih nagrada ovisi o broju zaposlenih koji navršavaju broj godina rada potrebnih za ugovorenu isplatu.

***Materijalni rashodi OŠ po kriterijima – minimalni standard***

Redovna djelatnost škola financirana je iz decentralizacije iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućega i investicijskoga održavanja. Izračun mjesečne dotacije provodi se na temelju izračuna prema broju učenika (38,00 kn), prema broju razrednih odjela (300,00 kn); prema broju zgrada škole ( 2.000,00 kn) za godinu. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnoga plana i programa.

**Opći ciljevi**

Podmirivanje materijalnih rashoda i tekućih izdataka.

**Posebni ciljevi**

Kvalitetna organizacija nastave i sigurnost učenika i djelatnika škole.

**Ostvareni ciljevi aktivnosti i pokazatelji uspješnosti realizacije tih ciljeva**

Podmiruju se troškovi za stručna usavršavanja učitelja, stručnih suradnika i drugih djelatnika škole, službena putovanja, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućega održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja.

***Programi obrazovanja iznad standarda***

**Materijalni rashodi oš po kriterijima – iznad standarda**

**Opis aktivnosti**

Troškovi financirani iz sredstava iznad decentralizacije su troškovi prijevoza učenika, troškovi energenata, premija osiguranja i zdravstvenih pregleda.

**Opći ciljevi**

Podmirivanje materijalnih rashoda i tekućih izdataka.

**Posebni ciljevi**

Kvalitetno održavanje nastave i sigurnost učenika i djelatnika škole

***Školska kuhinja***

**Opis aktivnosti**

Planirani su rashodi po realnoj procjeni ostvarenja ovih aktivnosti koje služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči. U cilju očuvanja zdravlja učenika, u školi se ne nudi brza hrana i gazirana pića. Prehrana se provodi u prostoru školskoga hodnika jer nema blagovaonice.

**Opći ciljevi**

Cilj je provođenja usvajanje zdravih prehrambenih navika.

**Posebni ciljevi**

Omogućavanje svim učenicima mogućnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva**

Broj se učenika, koji se hrane u školi, svake godine povećava, a dio učenika ostvaruje prava na školski obrok prema socijalnome programu Općine Marčana.

***Produženi boravak***

**Opis aktivnosti**

Produženi je boravak neobvezan oblik odgojno-obrazovnoga rada namijenjen učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

Dnevno trajanje produženoga boravka škola usklađuje s potrebama zaposlenih roditelja te svojim organizacijskim i prostornim uvjetima.

**Opći ciljevi**

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad te zbrinjavanje djece do povratka roditelja s posla.

**Posebni ciljevi**

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cjeloživotno učenje.

**Ostvareni ciljevi aktivnosti i pokazatelji uspješnosti realizacije tih ciljeva**

Program se u školi provodi konstantno od 2007. godine, a organiziran je u zgradi škole u Krnici.

Trenutno uslugu produženog boravka koristi 15 učenika nižih razreda.

Financiranje se provodi tako da troškove djelatnika (plaća i ostali materijalni troškovi, službena putovanja i stručno usavršavanje, zdravstvene preglede) u cijelosti financira Općina Marčana, a prehranu i ostale materijalne troškove u iznosu od 15,00 kn dnevno sufinanciraju roditelji.

***Institucionalizacija zavičajne nastave***

**Opis aktivnosti**

Zamisao o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije.

**Opći ciljevi**

***Osluhni zavičaj – zove te pramaliće***  tradicionalni je školski projekt koji okuplja sve učenike škole, na njemu škola gradi svoju prepoznatljivost u promicanju Balotina života i djela, *Dragog kamena* i *Tijesne zemlje*, ali i drugih zavičajnih vrijednosti (etnomuzikologija, etnografija…). Zavičaj nije samo kuća, dom, već je motivacija i izvor nadahnuća za vlastiti bolji život. Za djecu, zavičaj je mjera svijeta.Program se temelji na pripadnosti konkretnoj kulturi, ali i učenju da se kultura mijenja te da je kultura mjera ljudske sveukupnosti. Upoznavanjem svoje kulture i zavičaja, upoznajemo i cijeli svijet.

Cilj je projekta dugoročan, pojam kulture ne svodi samo na očuvanje tradicije, već sadržaji, postupci i metode djelovanja škole razvijaju kulturni profil učenika koji će se aktivno uključiti u sve tijekove suvremenog društva i sudjelovati u njegovu razvoju.

**Posebni ciljevi**

Kroz projekt učenici upoznaju kulturu i svog zavičaja, Balotino književno djelo, tradicijsku glazbu, stare narodne napjeve i plesove. Književna tematika, a time i književno djelo M. Balote pokazuje se kao izvrsni izvor živopisnih opisa kršenja ljudskih prava, ali i njihovih promicanja i zaštite. Balotina socijalna tematika i stihovi koji pjevaju o ljudskom dostojanstvu te roman Tijesna zemlja, otkrivaju nadahnutu pripadnost jednome kraju i vremenu, ali koji ujedno imaju i općeljudske značajke. Upravo to Balotino ljudsko opredjeljenje odabrali smo u školi kao polazište za mnoge aktivnosti te učimo djecu da je kultura mjera ljudske

sveukupnosti, a spoznavanjem svoje kulture i zavičaja kao polazišta, spoznat ćemo i svijet kao cjelinu.

Radionički rad o usvajanju kulturnoga identiteta je oblik rada koji omogućava učenicima razvijanje inicijative, kreativnosti, afirmaciju pozitivnih vrijednosti, ekološku svijest, osjetljivost i osjećaj osobne odgovornosti prema vlastitim akcijama koje vode podizanju kvalitete života u zavičaju. Cilj nam je dugoročno i trajno planiranje u odgoju i obrazovanju, čime se pojam kulture ne svodi samo na tradiciju u smislu očuvanja folklora, već obuhvaća pitanje sadržaja, postupaka i oblika djelovanja škole u razvijanju kulturnog profila učenika jer učenici će veoma brzo postati ljudi koji će se uključiti u sve tijekove suvremenoga društva i koji će participirati u njegovom razvoju ili (ne)razvoju.

**Ostvareni ciljevi aktivnosti i pokazatelji uspješnosti realizacije tih ciljeva**

U Mutvoranu je održan *Koncert koledara,* zajednički projekt učenika škole i vanjskih suradnika i gostiju: Zbora crkve svetoga Antona iz Pule i solista, pjevača i svirača KUD-a „Mate Balota“ Rakalj te zbora Sveti Roko iz Krnice.

Na koncertu su se izvodili stari istarski napjevi iz božićnoga kruga crkvene godine pisani u Istarskoj ljestvici uvrštenoj na UNESCOVU listu nematerijalne baštine svijeta. Povod koncertu je, stoga, predaja blaga na sjećanje i korištenje naraštajima koji dolaze.

Na završnoj prezentaciji projekta „Škole u srcu zavičaja“ održane 28. travnja 2017. u Vrsaru predstavljen je školski projekt „Osluhni zavičaj – zove te pramaliće“.

U Krnici je 30. svibnja 2017. otvorena izložba *Osluni zavičaj – zove te pramaliće,* a izložba je bila otvorena do 1. srpnja 2017.

Projekt *Osluhni zavičaj*  će se u školskoj godini 2017./2018. provoditi pod temom *Homo na samanj...* i kao dio Institucionalizacije zavičajne nastave u Istarskoj županiji.

***Shema školskog voća i mlijeka***

Radi povećanja unosa svježega voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, od  iduće školske godine 2017./2018. Hrvatska započinje s provedbom Školske sheme – besplatnih obroka voća, povrća i mlijeka za školskudjecu.   
Školska shema objedinjava dosadašnju Shemu školskog voća i povrća i Program mlijeka u školama.

Svaka škola koja želi sudjelovati u Školskoj shemi odabrat će lokalnog dobavljača koji će isporučivati voće i povrće (100-150 g po djetetu tjedno) i mlijeko, jogurt, vrhnje i sl. (0,15-0,25 l po djetetu tjedno). Voće i povrće isporučivat će se i raspodjeljivati najmanje jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine.

***Opremanje u osnovnim školama***

**Opis aktivnosti**

Sredstvima Općine Marčana, donacijama i vlastitim sredstvima nastoji se unaprijediti rad škole sudjelovanjem u suvremenim promjenama, poticanjem uvođenja i primjena novih metoda i oblika nastavnoga i školskog rada.

**Opći ciljevi**

Sredstva su predviđena za nabavu knjiga za školsku knjižnicu i nabavu informatičke opreme i ostale uredske opreme, a ostvaruju se iz Proračuna Općine Marčana, vlastitih sredstava i dobivenih donacija.

**Posebni ciljevi**

Cilj je nabaviti opremu koja je neophodna za održavanje nastavnoga plana i programa.

**Ostvareni ciljevi aktivnosti i pokazatelji uspješnosti realizacije tih ciljeva**

Nije bilo navedenih aktivnosti!

1. **Obrazloženje programa rada školske ustanove**

Program rada škole temelji se na sljedećim načelima i odrednicama:

-Godišnjem planu i programu rada

-Školskome kurikulumu

-zakonskim odredbama i Nastavnom planu i programu

-ostvarenju prošlogodišnjeg plana i programa rada

-Školskome razvojnom planu: samovrednovanju i podizanju kvalitete u radu (Tim za kvalitetu, kreda-analiza...)

-postavkama Glasserove kvalitetne škole i pozitivnom školskom ozračju

-potrebama lokalne zajednice

-koordinaciji izvannastavnih i izvanškolskih aktivnosti (suradnja s društvima, Glazbenom školom I. Matetića Ronjgova, KUD-om Mate Balota…)

-ekološkoj svijesti i svakodnevnom ekološkom djelovanju (*Misli globalno, djeluj lokalno!*)

-Zdravstvenome odgoju (predavanja, radionice, kalendar cijepljenja, zdrave životne navike…)

-Građanskome odgoju i obrazovanju

-odgoju i obrazovanju za ljudska prava te otvorenosti za druge, drugačije i različite

-integraciji učenika s teškoćama u redovitu nastavu

-Školskom preventivnom programu zlouporabe sredstava ovisnosti

-Školskom programu prevencije nasilja i podizanju sigurnosti u školi

-informacijskim tehnologijama (izbornoj nastavi Informatike u koju su uključeni učenici od III. do VIII. razreda)

-školskim, županijskim i državnim natjecanjima

-kulturnoj i javnoj ulozi škole i školi kao kulturnom središtu svoje životne

sredine

-nastava u muzeju, galeriji (Dijete u galeriji), kino, kazalište, Sa(n)jam knjige u Puli, Interliber u Zagrebu

-sportskim aktivnostima (uključenost učenika u NK Pomorac, OK Marčana, Veslački klub Pula, Konjički klub Barba Tone…)

-filantropiji i humanitarnim vrijednostima

-zavičajnoj nastavi, zavičaju i njegovim vrijednostima (Institucionalizacija zavičajne nastave u Istarskoj županiji)

-projektu «Osluhni zavičaj – zove te pramaliće» (razvijanje kulturnoga profila učenika kroz projekt po kojemu je škola prepoznatljiva i autentična i kroz koji se oslobađaju kreativni potencijali svih učenika i učitelja

-stalnom stručnom usavršavanju učitelja i stručnih suradnika te drugih radnika škole

-utkanosti Glasserove *Kvalitetne škole* u svakodnevni život i rad škole

-europskoj dimenziji obrazovanja, suradnja sa školom u Bischofsmaisu u Njemačkoj

- na učenju stranih jezika (u školi se uči njemački, engleski i talijanski jezik)

-dopunskoj nastavi hrvatskoga jezika za učenike koji svake godine dolaze u našu školu iz drugih zemalja

1. **Zakonske i druge podloge na kojima se zasnivaju programi**

* Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10., 90/11.)
* Zakon o ustanovama ( NN br. 76/93., 29/97., 47/99., 35/08.)
* Zakon o proračunu ( NN br. 87/08.), Pravilnik o proračunskim klasifikacijama NN br. 26/10. i Pravilnik o proračunskom računovodstvu i računskom planu NN br. 114/10., 31/11.
* Upute za izradu Proračuna Istarske Županije za razdoblje 2015. - 2017. - prosinac 2015. godine
* Godišnji plan i program rada škole za školsku godinu 2017./2018.
* Kurikulum škole za školsku godinu 2017./2018.
* Statut Osnovne škole Vladimira Nazora - Krnica
* Pravilnik o osnovnoškolskom odgoju i obrazovanju učenika s teškoćama u razvoju
* Pravilnik o načinima, postupcima i elementima vrednovanja učenika u osnovnoj i srednjoj školi
* Pravilnik o izvođenju izleta, ekskurzija i drugih odgojno-obrazovnih aktivnosti izvan škole
* Pravilnik o napredovanju učitelja i nastavnika u osnovnom i srednjem školstvu

1. **Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

Financijskim planom proračunskog korisnika, odnosno škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

Izvori sredstava za financiranje rada Osnovne škole Vladimira Nazora - Krnica su:

**- *OPĆI PRIHODI I PRIMITCI,***skupina 636, državni proračun (Ministarstvo znanosti i

obrazovanja) za financiranje rashoda za zaposlene; lokalni proračun (Općina Marčana) za materijalne i financijske troškove poslovanja te održavanje i obnovu nefinancijske imovine; Općine Marčana za školsku kuhinju i produženi boravak prema Odlukama o socijalnoj skrbi.

**- *OPĆI PRIHODI I PRIMITCI,***skupina 671, Istarska županija

**- *VLASTITI PRIHODI*** od iznajmljivanja prostora, skupina 642, za provedbu dodatnih aktivnosti škole prema Godišnjemu planu i programu rada te obnovu nefinancijske imovine;

**- *PRIHODI PO POSEBNIM PROPISIMA*** *652* sastoje se od prihoda za sufinanciranja školske kuhinje, produženog boravka, refundacija sredstava HZZ za isplatu obveznih doprinosa osobama koje se nalaze na stručnom osposobljavanju, uplate roditelja za provedbu dodatnih programa rada (izleta, ekskurzija, škole u prirodi, osiguranja, kazališne i kino predstave ...);

**- *DONACIJE*** *663* od Općine Marčana za školsku kuhinju i produženi boravak prema Odlukama o socijalnoj skrbi.

***- TEKUĆE POMOĆI IZ DRŽ. PRORAČUNA TEMELJEM PRIJENOSA SREDSTAVA EU*** 638 za projekte Pomoćnika u nastavi Mozaik

**Prihodi iz državnog proračuna**

Na temelju Godišnjeg plana i programa rada škole, Školskog kurikuluma te nastavnih i izvannastavnih aktivnosti, provodi se izrada Financijskog plana.

Provođenje redovne djelatnosti osnovnoškolskoga obrazovanja zasniva se na sredstvima Državnoga proračuna, odnosno Državne riznice kojima se financiraju rashodi za zaposlene.

Financiranje materijalnih troškova po minimalnom standardu ostvaruje se iz Proračuna Istarske županije, na temelju ostvarenih bilančnih prava koji su unaprijed propisani. Iznosi za financiranje materijalnih troškova decentraliziranih sredstava po kojima se izrađuje financijski plan su sljedeći:

* 38,00 kn po broju učenika
* 300,00 kn po razrednom odjelu
* 300,00 kn po područnoj školi
* 2.000,00 kn po školi

Na temelju navedenih iznosa određuje se godišnja dotacija za svaku pojedinu školu.

Planiraju se i materijalni troškovi po stvarnom trošku, odnosno po računu dobavljača, a oni uključuju sredstva potrebna za prijevoz učenika, energente , police osiguranja.

Svake godine u mjesecu listopadu, izrađuje se Plan potrebnih sredstava Javnih potreba iznad standarda, koji se financiraju iz Proračuna Općine Marčana.

Iz tih se sredstava financira plaća učiteljici za program produženoga boravka.

U školi je zaposleno 30 djelatnika, i to:

* 15 učitelja predmetne nastave
* 5 učitelja razredne nastave
* 1 učitelja u produženom boravku
* 1 pomoćnik u nastavi
* 2 stručna suradnika
* ravnateljica
* 2 administrativna djelatnika
* 4 djelatnika tehničke službe

1. **Usklađenost ciljeva i programa sa dokumentima dugoročnog razvoja**

**( Županijska razvojna strategija IŽ)**

Školske ustanove ne donose strateške, već godišnje planove i programe (GPP i školski kurikulum) prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne (regionalne) samouprave – školske ustanove, još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U školskoj godini 2017./2018. nastavu polazi 85 učenika, a u tijeku 2016./2017. godine sudjelovali su na više školskih, općinskih, županijskih i državnih natjecanja. Ostvareno je nekoliko susreta na državnoj i jedan na međunarodnoj razini. Kulturna je i javna djelatnost škole bila popraćena obilježavanjem značajnih obljetnica i događaja.

Zaposlenici su se stručno usavršavali na seminarima, aktivima, stručnim skupovima i radionicama u okviru financijskih mogućnosti škole i to na gradskoj-općinskoj razini, županijskoj, regionalnoj, državnoj i međunarodnoj.

U školi se redovito provodi stručna evaluacija projekata i aktivnosti te proces samovrednovanja u suradnji s Timom za samovrednovanje i Nacionalnim centrom za vanjsko vrednovanje.

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole, ali i fakultete, ukazuje na praćenje bivših učenika po obrazovnoj vertikali. Njeguje se stvaralaštvo i kreativnost i pruža stručna podrška za što kvalitetniji osobni razvoj svakog učenika, što pokazuje i uspjeh učenika.

Prema Statutu Škole razrednici, Razredna vijeća i Učiteljska vijeća donijeli su Odluke o poticajnim pedagoškim mjerama za najuspješnije, najaktivnije, najodgovornije učenike koji su svojim trudom i zalaganjem postigli zapažene rezultate.

U Krnici 29. prosinca 2017. godine.

Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Romana Percan,mag.philol.croat.